Arizona Cardinals

**Arizona Cardinals** er et profesjonelt amerikansk fotballag basert i storbyområdet Phoenix ved byen Phoenix. Cardinals konkurrerer i National Football League (NFL) i ligaens National Football Conference (NFC) i NFC West-divisjonen. Laget ble stiftet som **Morgan Athletic Club** i 1898, og er det eldste kontinuerlige amerikansk fotballaget i USA. Cardinals spiller hjemmekampene sine i State Farm Stadium, som åpnet i 2006 og ligger i Glendale.

Laget ble etablert i Chicago i 1898 som et amatørlag, og ble med i NFL som et oppstartslag den 17. september 1920. Cardinals og Chicago Bears er de eneste to oppstartslagene i NFL som fremdeles er aktive (Green Bay Packers var et uavhengig lag frem til de ble med i NFL i 1921). Klubben flytte til St. Louis i 1960 og spilte ut 1987-sesongen. Før 1988-sesongen flyttet laget vest til Tempe, Arizona, øst for Phoenix, og spilte hjemmekampene sine i Sun Devil Stadium ved Arizona State University de neste 18 sesongene. I 2006 flyttet klubben inn i sitt nåværende stadion i Glendale, men lagets kontorer og treningsfasiliteter ligger fremdeles i Tempe.

Laget har vunnet to NFL-mesterskap, begge mens laget var basert i Chicago. De vant sin første tittel i 1925, men tittelen er kontrovers hvor flere mente at det var Pottsville Maroons som burde ha vunnet tittelen. Den andre titelen kom i 1947, nesten to tår før den første Super Bowl-kampen. De nådde mesterskapskampen igjen neste år, men tapte da 7–0 i Philadelphia.

Etter å ha vunnet ligatittelen i 1947 gikk laget gjennom flere tapende sesonger, og holder per sesongslutt 2024 rekorden for lengste pågående titteltørke i de store ligaen i Nord-Amerika med 77 sesonger. Laget har flere nederlag enn noe annet lag i NFL med 803 per . Lagets sammenlagtresultat etter -sesongen, inkludert serie- og sluttspill, er  ( i seriespill,  i sluttspill). Cardinals har nådd sluttspillet ti ganger, og vunnet syv kamper hvor tre kom i NFL-sluttspillet i 2008–09. I samme sesong vant de sitt første NFC Championship Game siden sammenslåingen av AFL og NFL i 1970, og nådde Super Bowl XLIII (hvor de tapte 27–23 mot Pittsburgh Steelers). Laget har også vunnet fem divisjonstitler (1974, 1975, 2008, 2009 og 2015) siden de vant ligaen i 1948. De er det eneste laget i NFL som aldri har tapt en kamp i sluttspillet på hjemmebane, hvor de er 5–0: NFL Championship Game 1947, to seiere i sluttspillet i 2008–09, en i NFL-sluttspillet i 2009–10 og en i 2015–16. Cardinals har nådd sluttspillet seks ganger og vunnet tre divisjonstitler samt ett NFC Championship siden laget flyttet til storbyområdet Phoenix i 1988.

## Historie

### Chicago Cardinals (1920–1959)

Cardinals har sitt opphav i Chicago i 1898, da et nabolag på sørsiden av Chicago samlet seg under navnet Morgan Athletic Club. Chris O'Brien fikk kontroll over laget og flyttet dem til Normal Field på Racine Avenue. Frem til 1901 var laget kjent som Racine Normals, da O'Brien kjøpt opp brukte trøyer fra University of Chicago. Han beskrev den slitte rødfargen for "Cardinal red", og laget ble deretter kjent som Racine Street Cardinals. I 1920 ble Cardinals ett av oppstartslagene i American Professional Football Association (APFA), som to år senere endret navn til National Football League (NFL). Laget registrerte seg som Racine Cardinals, men byttet i 1922 navn til Chicago Cardinals for å unngå å bli forvekslet med Horlick-Racine Legion, som ble med i ligaen samme året. Sett bort fra , da de ble tildelt ligatittelen etter at Pottsville Maroons ble suspendert, hadde Cardinals lite suksess på banen i de første 26 sesongene i ligaen. I årene etter andre verdenskrig nådde laget to NFL-finaler på rad mot Philadelphia Eagles, hvor de vant i 1947 - åtte måneder etter at Charles Bidwill døde - og tapte det følgende året. Etter flere år med svake resultater var laget nær å gå konkurs på slutten av 50-tallet, og eieren Violet Bidwill Wolfner undersøkte muligheter for å flytte.

### St. Louis Cardinals (1960–1987)

På grunn av stiftelsen av den nye rivaliserende ligaen American Football League godkjente NFL flyttingen av laget til St. Louis, Missouri, hvor de tok navnet St. Louis Cardinals (lokalt ble de kalt for "Big Red", "The Gridbirds" eller "The Football Cardinals" for å ikke forveksles med baseballaget med samme navn). I løpet av sine 28 år i St. Louis nådde Cardinals sluttspillet tre ganger (1974, '75 og '82), men spilte aldri på hjemmebane og tapte hver gang. Kombinasjonen av dårlige resultater og et 21 år gammelt stadion førte til fallende tilskuertall, og eier Bill Bidwill bestemte seg igjen for å flytte laget, denne gangen til Arizona.

### Phoenix/Arizona Cardinals (1988–nå)
Snart etter -sesongen inngikk Bidwill en verbal avtale om å flytte til Arizona med lokale og statlige embetsmenn, og laget skiftet navn til Phoenix Cardinals. Den 17. mars 1994 skiftet de navn igjen, til deres nåværende Arizona Cardinals. (laget har aldri spilt kamper i selve Phoenix). I  avsluttet Cardinals to lange tørker da de nådde sluttspillet for første gang på 16 år, og fikk sin første seier i sluttspillet siden 1947 da de slo Dallas Cowboys 20–7 i Wild Card-runden. I  vant Cardinals, bak quarterback Kurt Warner, NFC Championship Game og nådde lagets første Super Bowl. I Super Bowl XLIII tapte de 27-23 mot Pittsburgh Steelers.

Etter den historiske 2008-sesongen avsluttet Cardinals -sesongen 10–6, deres første sesong i Arizona med ti seiere. De sikret sin andre NFC West-tittel på rad, men tapte mot eventuelle Super Bowl-vinnerne New Orleans Saints 45–14 i divisjonsrunden av sluttspillet. De nådde ikke sluttspillet igjen før i 2014 som et Wild Card-lag. Det året satte de en rekord med sitt beste resultat i seriespiellet i Arizona, 11–5, men tapte mot Carolina Panthers, som vant NFC South 7–8–1, i Wild Card-runden.

Året etter satte Cardinals en ny rekord med et sesongresultat på 13–3, og sikret sin første tur til sluttspillet med en bye i første runde. De slo Green Bay Packers 26–20 etter overtid, som også ble quarterback Carson Palmer sin første seier i sluttspillet. Cardinals nådde sitt andre NFC Championship Game, hvor de tapte 49–15 mot Carolina Panthers.

Laget nådde ikke igjen sluttspillet før i 2021, som også ble lagets første vinnende sesong siden 2015, men ble slått ut i wildcardrunden av Los Angeles Rams. De klarte ikke å følge opp suksessen, med en 4. plass i NFC West i 2022 og et sesongresultat på 4–3.

## Logoer og uniformer
I 1947 introduserte laget en logo med en rødkardinal som stod på en amerikansk fotball.

Cardinals flyttet til Arizona i 1988, og statens flagg ble plassert på ermene året etter. I 1990 begynte laget å bruke røde bukser med hvite trøyer, da lagets nye hovedtrener Joe Bugel forsøkte å etterligne hans forrige lag, Washington Redskins, som da brukte burgunderrøde bukser med hvite trøyer (Redskins gikk senere tilbake til å bruke gullfargede bukser fra 70-tallet med alle trøyene sine).

I  deltok Cardinals i NFLs throwback-program i sammenheng med ligaens 75. år i drift. Trøyene var lignende de som ble brukt av Chicago Cardinals på 20-tallet, med en "CC"-logo og tre striper på hvert ermne. Uniformnumrene ble flyttet til høyre bryst. Buksene var i khaki, som simulerte fargen og materialet som ble brukt på den tiden. Cardinals fjernet også logoen fra hjelmene i to kamper, borte mot Cleveland Browns og hjemme mot Pittsburgh.

Kardinalhodet på hjelmene ble også brukt på ermet av de hvite trøyene fra 1982 til 1995. I 1996 ble Arizonaflagget flyttet høyere opp på ermet etter at kardinalhodet ble fjernet da ermene på trøyene ble gjort kortere, og den sorte fargen ble erstattet med en blå som passet bedre med flaggets farger. I 2002 begynte Cardinals å bruke helt røde og helt hvite kombinasjoner, og fortsatte med det ut 2004.

I  avduket laget de første store endringene til lagets image på et århundre. Kardinalhodet ble oppdatert til å se mer moderne og fryktinngytende ut. Flere tilhengere hadde referert til den gamle versjonen som en "undulat". Sort ble introdusert igjen, og kantlinjer ble inkludert ytterst på skuldrene og ermene, samt på sidene av trøyene og buksene. Både de røde og hvite trøyene kan kombineres enten med røde eller hvite bukser.

Cardinals brukte røde bukser for første gang den 29. oktober 2006 i Lambeau Field mot Green Bay packers. Packers vant kampen 31-14, og to uker senere brukte Cardinals en helrød uniform i en hjemmekamp mot Dallas Cowboys, hvor de også tapte, 27-10. Cardinals brukte ikke de røde buksene igjen resten av sesongen, men brukte dem i de siste tre hjemmekampene i 2007. De brukte røde bukser med hvite trøyer i bortekamper mot Cincinnati Bengals og Seattle Seahawks. Den helrøde uniformen ble brukt i hjemmekamper mot Detroit Lions, San Francisco 49ers, Cleveland Browns, og St. Louis Rams. I 2008 ble ikke de røde buksene brukt i det hele tatt, men ble tatt i bruk i hjemmekamper mot Seattle, Minnesota og St. Louis i 2009. De røde buksene ble kombinert med de hvite bortetrøyene for første gang på tre år i en bortekamp mot Carolina i 2010, og ble ikke brukt igjen før i 2018, da mot Kansas City Chiefs.

Cardinals brukte røde trøyer i sin første hjemmekampe i Arizona i 1988. Etter det, og i det neste 18 årene, brukte Cardinals hvite trøyer på hjemmebane, i likhet med andre lag som spiller i varme klima, da kampene ofte kunne nå over 38&nbsp;°C. Dette endret seg da Cardinals flyttet til State Farm Stadium i 2006, da kamper tidlig og sent i sesongen ble spilt med taket lukket, og med temperaturer på rundt 21&nbsp;°C kunne laget brukte de røde trøyene på hjemmebane. Den første gangen Cardinals brukte hvite trøyer på hjemmebane i State Farm Stadium var 29. august 2008, i en sesongoppkjøringskamp mot Denver Broncos.

Den første gangen Cardinals brukte hvitt på hjemmebane i seriespillet i State Farm Stadium kom mot Houston Texans den 11. oktober . I oktober det året feiret NFL Breast Cancer Awareness Month, og spillere brukte i den sammenheng rosa utstyr, som hansker, armbånd eller sko. Cardinals mente at de rosa elementene passet bedre med de hvite uniformene enn de røde.

I 2010 debuterte Cardinals en ny, alternativ, sort trøye. I 2017 debuterte Cardinals en helt sort uniform for NFL Color Rush-programmet. Hvor de gamle sorte uniformene hadde hatt hvite bokstaver med hvite bukser, hadde disse nye uniformene røde bokstaver med sorte bukser. Fra 2022 av ble begge de sorte uniformene kombinert med en alternativ sort hjelm.

Før 2023-sesongen avduket Cardinals nye uniformer. Den største endringen var at laget valgte å bruke helt røde uniformer på hjemmebane og helt hvite på bortebane, med et helt sort sett som alternates. De røde uniformene hadde delstatens navn på forsiden med hvite numre og en sølvfarget kant. De hvite uniformene hadde røde numre med sort kant, med striper i rødt og sølv langs buksene og ermene. De sorte designene hadde røde numre med sølvfarget kant og striper i rødt og sølv langs buksene og ermene. Både de hvite og sorte hadde lagets navn på sølvstripen på ermene. De røde og hvite uniformene kombineres med hvite hjelmer med ansiktsskjold i sølv, og de sorte kombineres med sorte hjelmer og ansiktsskjold i sort.

## Tilhengere

Cardinals’ tilhengere refereres ofte til som **Red Sea** eller **Bird Gang**, og laget har flere kjente tilhengere som Blake Shelton og Jordin Sparks. Etter at Pat Tillman døde valgte Cardinals å øke fokuset på lagets forholds til USAs militære, og besøker blant annet den nærliggende Luke Air Force Base jevnlig.

## Rivaler
### Divisjone
### Los Angeles Rams
Los Angeles Rams og Cardinals møttes først i  da Rams spilte i Cleveland og Cardinals holdt til i Chicago. Rivaliseringen har vokst frem igjen i nyere tid etter at begge lag fant suksess i sluttspillet, selv om Rams har ledet serien 9–1 siden ansettelsen av hovedtrener Sean McVay i 2017. I uke 17 i -sesongen spilte begge lagene om en sluttspillplass, til tross for at quarterback Jared Goff ble skadet klarte Rams å sikre en 18–7 seier som sikret en plass i sluttspillet for Rams mens Cardinals måtte stå over. Cardinals tapsrekke mot Rams ble avsluttet neste sesong, hvor de også klarte å ta ledelsen i divisjonen med en sesongstart på 7–0. Rams vant deretter en Monday Night Football-kamp og Cardinals tapte seks av de 10 gjenværende kampene, men sikret en wildcardplass i sluttspillet med en seier over Dallas Cowboys i uke 17. Det var Rams på hjemmebane som slo Cardinals ut av sluttspillet samme året med en 34–11 seier hvor Kyler Murray kastet to interceptions hvorav en ble returnert for en touchdown. Rams leder sammenlagt, 50–40–2, og har vunnet begge sluttspillkampene mellom lagene.

#### Seattle Seahawks
Cardinals og Seahawks utgjør en av de nyere rivaliseringene i NFL da de ble divisjonsrivaler etter at begge ble flyttet til NFC West etter ligaens omorganisering i 2002. Rivaliseringen har i nyere tid blitt en av de mer bitre i NFL da de to lagene ofte konkurrerte om førsteplassen i divisjonen mot slutten av 2010-årene. Tilhengere av Cardinals ser på Seahawks som lagets hovedrival etter at Seahawks dominerte på 2010-tallet med quarterback Russell Wilson og hovedtrener Pete Carroll, selv om Seattle på sin side har like eller mer intense rivaliseringer med San Francisco 49ers, Los Angeles Rams og Green Bay Packers. Seattle leder 25–22–1 sammenlagt, og lagene har ikke møttes i sluttspillet.

#### San Francisco 49ers
San Francisco 49ers leder 34–29 sammenlagt. Selv om lagene møttes for første gang og møttes sjeldent frem til 2000 ble 49ers en seriøs rival før lagene ble plassert i NFC West i 2002. Kampene er ofte ensidige. 49ers vant ni av ti kamper mellom 2009 og 2013, mens Cardinals vant åtte kamper på rad mellom 2014 og 2018. San Francisco 49ers leder sammenlagt 34–29.

Lagene har aldri møttes i sluttspillet.

### Historisk
#### Chicago Bears
Cardinals’ rivalisering med Bears representerer kamper mellom de to eneste lagene som spilte i ligaens første sesong i 1920 og som fremdeles er aktive. Bears spilte da under navnet Decatur Staleys og Cardinals som Racine Cardinals. I 1922 flyttet begge lagene til Chicago, og kamper mellom de to ble kjent som «The Battle of Chicago» de neste 38 årene, den første ekte feiden i ligaens historie. Bears leder 59–29–6 sammenlagt.

#### Kansas City Chiefs
Da Cardinals holdt til i St. Louis fra 1960 til 1987 deltok laget i en delstatsrivalisering med Kansas City Chiefs, hvor et trofé ble utdelt til kampens vinner. Rivaliseringen endte da Cardinals flyttet til Arizona i 1988. I perioden vant Chiefs sammenlagt, 16–7–2, mellom 1968 og 1987, 3–1–1 i seriekamper og 13–6–1 i sesongoppkjøringskamper.

## Sesong- og karriererekorder

### Sesongrekorder
**Poeng scoret**: 489 (2015)

**Pasningsspill**
* **Pasningsyards**: 4 671 – Carson Palmer (2015)
* **Touchdownpasninger**: 35 – Carson Palmer (2015)
* **Fullførte pasninger**: 401 – Kurt Warner (2008)
* **Pasningsforsøk**: 598 – Kurt Warner (2008)
* **Lengste pasning**: 98 yards – Doug Russell (1932); Ogden Compton (1957); Jim Hart (1972)

**Løp**
* **Yards på løp**: 1 605 – Ottis Anderson (1979)
* **Forsøk på løp**: 337 – Edgerrin James (2006)
* **Touchdowns på løp**: 16 – David Johnson (2016)
* **Touchdowns på løp (nykommer)**: 10 – Tim Hightower (2008)
* **Lengste løp**: 83 yards – John David Crow (1958)
* **Yards på løp per kamp**: 100,3 yards – Ottis Anderson (1979)

**Mottakelser**
* **Mottakelser**: 109 – Larry Fitzgerald (2015)
* **Mottatte yards**: 1 598 – David Boston (2001)
* **Mottatte  touchdowns**: 15 – Sonny Randle (1960)

**Returns**
* **Punt returns i én sesong**: 44 – Vai Sikahema (1987)
* **Lengste punt return**: 99 yards – Patrick Peterson (2011)
* **Lengste kickoff return**: 108 yards – David Johnson (2015)

**Spark**
* **Field goals**: 40 – Neil Rackers (2005)
* **Points after touchdown (PAT)s konvertert**: 53 – Pat Harder (1948)
* **Punts**: 112 – Dave Zastudil (2012)
* **Punting yards**: 5 209 – Dave Zastudil (2012)

### Karriererekorder
*Per 2021*
* **Pasningsyards**: 34 639, Jim Hart (1966–1983)
* **Touchdownpasninger**: 209, Jim Hart (1966–1983)
* **Yards på løp**: 7 999, Ottis Anderson (1979–1986)
* **Touchdowns på løp**: 46, Ottis Anderson (1979–1986)
* **Mottakelser**: 1 432, Larry Fitzgerald (2004–2020)
* **Mottatte yards**: 15 545, Larry Fitzgerald (2004–2020)
* **Pasninger intercepted**: 52, Larry Wilson (1960–1972)
* **Field goals**: 282, Jim Bakken (1962–1978)
* **Poeng**: 1 380, Jim Bakken (1962–1978)
* **Touchdowns totalt**: 110, Larry Fitzgerald (2004–2020)
* **Punt return gjennomsnitt**: 13,7, Charley Trippi (1947–1955)
* **Kickoff return gjennomsnitt**: 28,5, Ollie Matson (1952, 1954–1958)
* **Yards per punt gjennomsnitt**: 44,9, Jerry Norton (1959–1961)
* **Sacks**: 71,5, Chandler Jones (2016–2021)
* **Taklinger**: 785, Eric Hill (1989–1997)

## Merkbare spillere

### Nåværende spillerstall

### Pensjonerte numre

**Merknader:**
* 1 *Pensjonert posthumt*.
* 2 #99 ble tildelt J.J. Watt etter godkjennelse av Goldbergs datter. Watt brukte nummeret i 2021 og 2022 frem til han pensjonerte seg.

### Pro Football Hall of Famere

*Kursiv* = Spilte en periode for Cardinals, men er innlemmet på grunnlag av prestasjoner med et annet lag
Dierdorf, Smith, Wehrli og Wilson var medlemmer av St. Louis Football Ring of Fame i The Dome at America's Center da Rams spilte der fra 1995 til 2015.

### Ring of Honor

Cardinals' Ring of Honor ble stiftet i 2006 for å markere åpningen av State Farm Stadium. Den hedrer tidligere Cardinals. Listen under viser medlemmer og innlemmelsesdatoer.

## Personale

## Radio og TV
Cardinals' hovedstasjon på radio er KMVP-FM; Dave Pasch, Rol Wolfley og Paul Calvisi håndterer radiosendingene. Sendinger på spansk går på KQMR/KHOV-FM Latino Mix under en kontrakt med Univisión fra 2015. Før 2015 ble spanskspråklig dekning sendt på KDVA/KVVA-FM "José FM" samt KBMB AM 710. Cardinals var det første laget i NFL som tilbudte all de 20 kampene i seriespillet og sesongoppkjøringen på spanskspråklig radio, som de begynte med i 2000. Det spanske kringkastingslaget består av Luis Hernandez og Rolando Cantú. Cardinals har det mest omfattende mexicanske partnernettverket i NFL, med kontrakter med Grup Larsa (i delstaten Sonora) og Grupo Radiorama (utenfor Sonora) samt stasjoner i 20 byer, inkludert Hermosillo, Guadalajara og Mexico by.

Fra 2017 til 2023 var det NBC-partneren KPNX som sendte lagets kamper i sesongoppkjøret på TV (som det året inkluderte Pro Football Hall of Fame Game på NBC), med Pasch og Wolfley som kommentatorer og Paul Gerke som sidelinjereporter. Dekningen ble også sendt på KTTU og KMSB-TV i Tucson og KVVU-TV i Las Vegas.

I 2024 kjøpte KTVK og KPHO rettighetene til dekning av Cardinals’ sesongoppkjøring. Dette kom i tillegg til lagets kamper som allerede ble sendt på KPHO.

## Referanser


## Litteratur
* Ziemba, Joe (2010). *When Football Was Football: The Chicago Cardinals and the Birth of the NFL*. Chicago: Triumph Books 

## Eksterne lenker
* 
* Arizona Cardinals på National Football Leagues nettsider